Document ID: /roh_data/filtered/fineweb-2-filterrobots_roh.jsonl.gz/37248

Bösch e Glarner partan la victoria sin la Schwägalp
- Dumengia, 16.8.2015, 18:10
Daniel Bösch, ch'ha gia gudagnà en sia carriera la festa da l’Unspunnen, ha gudagnà la festa da lutga sin la Schwägalp. En la lutga finala ha Bösch battì suenter bun 7 minutas Florian Gnägi. La victoria da la festa parta Daniel Bösch dentant cun Matthias Glarner ch’ha tuttina blers puncts.
Discletg per Nöldi Forrer
Discletg ha l’anteriur retg da la lutga e matador local Nöldi Forrer gì. Forrer avess gì la schanza da gudagnar questa dumengia ses 136avel tschupè e d’egualisar uschia il record da Hans-Peter Pellet. Mo gia en l’emprim cumbat cunter Christian Stucki è Forrer sa blessà vi da la spatla ed ha stuì dar si.
Forrer sto pia spetgar fin l’onn che vegn d’egualisar u da schizunt megliurar il record da 136 tschupels. Il retg da la lutga da l’onn 2001 ha gia annunzià da prolungar sia carriera almain fin la festa federala 2016 ad Estavayer-le-Lac.
RR sportissimo 17:00